CELEX: 62021TN0739
Language: fi
Date: 2021-11-19 00:00:00
Title: Asia T-739/21: Kanne 19.11.2021 – Eurecna v. komissio

14.2.2022   
            
            
               FI
            
            
               Euroopan unionin virallinen lehti
            
            
               C 73/49
            
         
      Kanne 19.11.2021 – Eurecna v. komissio
      (Asia T-739/21)
      (2022/C 73/62)
      Oikeudenkäyntikieli: italia
      
         Asianosaiset
      
      
         Kantaja: Eurecna SpA (Venetsia, Italia) (edustaja: asianajaja R. Sciaudone)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission 10.9.2021, 16.9.2021 ja 30.9.2021 päivättyihin kirjeisiin sisältyvät saatavien kuittausta koskevat riidanalaiset päätökset, joilla komissio on päättänyt periä lähes kokonaisuudessaan takaisin Euroopan unionin rahoittaman hankkeen yhteydessä myönnetyn rahamäärän, joka on määrätty perittäväksi takaisin tilinpäätösvaiheessa tehdyksi väitetyn sääntöjenvastaisuuden johdosta
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että 10.9.2021 tehdyltä päätökseltä puuttuu oikeusperusta.
               
            
                  2)
               
               
                  Toinen kanneperuste, joka perustuu puolustautumisoikeuksien loukkaamiseen 10.9.2021 tehdyn päätöksen yhteydessä.
               
            
                  3)
               
               
                  Kolmas kanneperuste, joka perustuu siihen, että riitautettua saatavaa ei ole olemassa.
                  
                              —
                           
                           
                              Tältä osin vedotaan hyvää hallintoa ja huolellisuutta koskevan periaatteen loukkaamiseen Ernst & Youngin toimittamaan tilintarkastukseen liittyvissä hallintotoimissa, puolustautumisoikeuksien loukkaamiseen Ernst & Youngin toimittaman tilintarkastuksen yhteydessä, hyvän hallinnon periaatteen loukkaamiseen laiminlyömällä puolueettomuusvelvoitteen noudattamisen hallintotoiminnassa sekä sopimuksen virheelliseen tulkintaan Ernst & Youngin kertomuksessa.